เผยโฉม 54 หุ้นผลงานยอดแย่กำไร Q2 ทรุดฮวบเกิน 50%
เผยโฉม 54 หุ้นผลงานยอดแย่กำไร Q2 ทรุดฮวบเกิน 50% นำโดย TWZ ,NCH ,JSP ,BROOK และCFRESH
24 ส.ค. 2560

“ข่าวหุ้นธุรกิจออนไลน์” ได้ทำการสำรวจผลประกอบการของบริษัทจดทะเบียนในตลาดหลักทรัพย์แห่งประเทศไทย (บจ.) ที่ไตรมาส 2/60 ปรับตัวลดลงเกินครึ่ง หรือ 50% โดยอาศัยเกณฑ์การคัดเลือกเฉพาะบริษัทที่มีการซื้อขายสม่ำเสมอ หรือมีสภาพคล่อง ทั้งนี้จะพบว่ามีบจ.ที่เข้าเกณฑ์ดังกล่าวทั้งหมด 54 บจ. ด้วยกัน นำโดย TWZ ,NCH ,JSP ,BROOK และCFRESH
ตารางแสดงผลประกอบการไตรมาส 2/60 เปรียบเทียบกับไตรมาส 2/59 มีดังนี้

อันดับที่ 1 บริษัท ทีดับบลิวแซด คอร์ปอเรชั่น จำกัด (มหาชน) หรือ TWZ รายงานผลการดำเนินงานไตรมาส 2/60 (รวมบริษัทย่อย) สิ้นสุดวันที่ 30 มิ.ย.60 มีกำไรสุทธิ 0.84 ล้านบาท ลดลง 97.08% จากช่วงเดียวกันเมื่อปีก่อนมีกำไรสุทธิ 28.80 ล้านบาท
โดยผลการดำเนินงานในช่วงดังกล่าวที่มีกำไรลดลงเนื่องจากต้นทุนขายและบริการ ค่าใช้จ่ายในการดำเนินงาน และต้นทุนทางการเงินเพิ่มขึ้น
 
อันดับที่  2 บริษัท เอ็น. ซี. เฮ้าส์ซิ่ง จำกัด (มหาชน) หรือ NCH รายงานผลการดำเนินงานไตรมาส 2/60 (รวมบริษัทย่อย) สิ้นสุดวันที่ 30 มิ.ย.60 มีกำไรสุทธิ 1.27 ล้านบาท ลดลง 96.21% จากช่วงเดียวกันเมื่อปีก่อนมีกำไรสุทธิ 33.45 ล้านบาท
โดยผลการดำเนินงานในไตรมาสดังกล่าวลดลงเนื่องจากบริษัทมีรายได้รวมจากบริษัทฯ และบริษัทย่อย ลดลงจากไตรมาส 2 ปี 2559 จำนวน 119.15 ล้านบาท เนื่องจากรายได้จากการขายที่ลดลง จากความสามารถในการโอนกรรมสิทธิลดลง
 
อันดับที่  3 บริษัท เจ. เอส. พี. พร็อพเพอร์ตี้ จำกัด (มหาชน) หรือ JSP รายงานผลการดำเนินงานไตรมาส 2/60 (รวมบริษัทย่อย) สิ้นสุดวันที่ 30 มิ.ย.60 มีกำไรสุทธิ 6.31 ล้านบาท ลดลง 95.75% จากช่วงเดียวกันเมื่อปีก่อนมีกำไรสุทธิ 148.65 ล้านบาท
โดยผลการดำเนินงานในช่วงดังกล่าวที่กำไรลดลง เนื่องจากบริษัทมีต้นทุนขายอสังหาริมทรัพย์เพิ่ม และมีค่าใช้จ่ายในการขายและการบริหารเพิ่มขึ้น
 
อันดับที่ 4 บริษัท บรุ๊คเคอร์ กรุ๊ป จำกัด (มหาชน) หรือ BROOK รายงานผลการดำเนินงานไตรมาส 2/60 (รวมบริษัทย่อย) สิ้นสุดวันที่ 30 มิ.ย.60 มีกำไรสุทธิ 7.50 ล้านบาท ลดลง 93.64% จากช่วงเดียวกันเมื่อปีก่อนมีกำไรสุทธิ 118.01 ล้านบาท
โดยผลการดำเนินงานในไตรมาสดังกล่าวปรับตัวลดลง เนื่องจากไม่ได้รับรู้กำไรที่ยังไม่เกิดขึ้นจากเงินลงทุนในหลักทรัพย์เพื่อค้าเหมือนปีก่อน อีกทั้งกำไรจากการขายเงินลงทุนในหลักทรัพย์เพื่อค้าลดลง
 
อันดับที่  5 บริษัท ซีเฟรชอินดัสตรี จำกัด (มหาชน) หรือ CFRESH รายงานผลการดำเนินงานไตรมาส 2/60 (รวมบริษัทย่อย) สิ้นสุดวันที่ 30 มิ.ย.60 มีกำไรสุทธิ 3.50 ล้านบาท ลดลง 97.17% จากช่วงเดียวกันเมื่อปีก่อนมีกำไรสุทธิ 123.58 ล้านบาท
โดยในไตรมาส 2/2560 บริษัทมีรายได้จากการขายของบริษัทฯ และบริษัทย่อยสำหรับไตรมาส 2 ปี 2560 เท่ากับ 1,889.93 ล้านบาท ลดลง 256.41 ล้านบาท หรือ 11.95% เมื่อเทียบกับช่วงเดียวกันของปีก่อน โดยเป็นผลมาจากยอดขายของบริษัทฯ ลดลง 44.51 ล้านบาท หรือ 5.89% และเป็นผลจากยอดขายบริษัทย่อยลดลง 211.90 ล้านบาท หรือ 15.24% ซึ่งสาเหตุหลักเกิดจากการที่ค่าเงินปอนด์สเตอริงอ่อนค่าลงประมาณ 13% เมื่อเทียบกับช่วงเดียวกันของปีก่อน จึงทำให้รายได้จากการขายเมื่อแปลงเป็นเงินบาทลดลง
 
*อนึ่งข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน